Андрэй Самуілавіч Гайко

Андрэй Самуілавіч Гайко ( — ) — удзельнік Вялікай Айчыннай вайны, камандзір узвода 1126-га стралковага палка 334-й стралковай дывізіі 43-й Арміі 1-га Прыбалтыйскага фронту, лейтэнант. Герой Савецкага Саюза.

 Біяграфія 
Нарадзіўся 23 студзеня 1920 года ў с. Карасан, цяпер Акбулакскага раёна Арэнбургскай вобласці, у сям’і селяніна. Рускі.

Пасля заканчэння 5 класаў працаваў трактарыстам. Перад Вялікай Айчыннай вайной пераехаў з бацькамі на станцыю Дангузская, адкуль у 1939 годзе быў прызваны ў Чырвоную Армію. Удзельнічаў у савецка-фінскай вайне 1939—1940.

З пачаткам Вялікай Айчыннай вайны — у дзеючай арміі. У 1942 годзе скончыў курсы малодшых лейтэнантаў. Ваяваў на Заходнім і 1-м Прыбалтыйскім франтах, удзельнічаў у вызваленні Беларусі. Быў паранены.

Камандзір узвода 1126-га стралковага палка кандыдат у члены ВКП (б) лейтэнант Андрэй Гайко 26 снежня 1943 года ў баі каля вёскі Палёнаўка Лёзненскага раёна (цяпер вёска Задзвінне Віцебскага раёна Віцебскай вобласці) з групай байцоў за 4 гадзіны адбіў 10 контратак праціўніка. У крытычны момант бою супрацьтанкавымі гранатамі знішчыў каля 20 гітлераўцаў, якія яго акружылі, і загінуў.

Пахаваны ў вёсцы Задзвінне, дзе яму усталяваны абеліск.

 Узнагароды 
 Званне Героя Савецкага Саюза прысвоена пасмяротна 4 чэрвеня 1944 годаУзнагародны лiст Гайко Андрэя Самойлавіча
 Узнагароджаны ордэнам Леніна.

 Памяць 
 Імя Героя носіць вуліца ў пасёлку Акбулак і карасаеўская школаГайко Андрэй Самойлавіч  
 У Беларускім рэспубліканскім Дзяржаўным музеі гісторыі Вялікай Айчыннай вайны захоўваюцца фатаграфіі і дакументы пра подзвіг Гайко.

 Літаратура 


 Спасылкі 

 Гайко Андрэй Самойлавіч 
 Гайко Андрэй Самойлавіч (1920—1943) 

Катэгорыя:Удзельнікі савецка-фінскай вайны
Катэгорыя:Удзельнікі Вялікай Айчыннай вайны
Катэгорыя:Нарадзіліся ў Арэнбургскай вобласці